[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.9.2006

SEC(2006) 1176 végleges

2. SZ. MÓDOSÍTÓ INDÍTVÁNY A 2007. ÉVI ELŐZETES KÖLTSÉGVETÉSI TERVEZETHEZ

ÁLTALÁNOS BEVÉTELI KIMUTATÁS BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz - Bizottság

(előterjesztő: a Bizottság)

2. SZ. MÓDOSÍTÓ INDÍTVÁNY A 2007. ÉVI ELőZETES KÖLTSÉGVETÉSI TERVEZETHEZ

ÁLTALÁNOS BEVÉTELI KIMUTATÁS BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 34. cikkére,

az Európai Bizottság az indokolásban felsorolt okok miatt a költségvetési hatóság elé terjeszti a 2007. évi előzetes költségvetési tervezet módosítására irányuló 2. számú indítványt.

Tartalomjegyzék

1. Bevezetés 4

2. A globalizációhoz való alkalmazkodás elősegítését célzó európai alap (EGF) 5

3. Írországért Nemzetközi Alap, 2007-2010 6

4. A Közösség pénzügyi érdekeinek védelme (Hercule) 7

5. A többéves pénzügyi keretből eredő változások 8

6. Strukturális alapok, a Kohéziós Alap és az Európai Halászati Alap 8

7. Közös Kutatóközpont (KKK) 10

8. Költségvetési kiigazítások a számviteli rendszer korszerűsítését követően 11

8.1. A pénztárkezeléssel kapcso latban felmerült kiadások fedezése 11

8.2. A „21 01 04 10. EFA-hozzájárulás a közös igazgatási támogatási kiadásokhoz” új költségvetési jogcím létrehozása 12

9. Európai Beruházási Alap 13

10. Európai Szociális Nem Kormányközi Szervezetek Platformja 13

11. A Svájci Államszövetség részvétele a közösségi programokban 13

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 14

ÁLTLÁNOS BEVÉTELKIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

INDOKOLÁS

1. BEVEZETÉS

A 2007. évi előzetes költségvetési tervezet 2. számú módosító indítványban foglalt módosításai két fő csoportra oszthatók: a nettó pénzügyi hatással járókra, és azokra, amelyek csupán a költségvetési megjegyzések kiigazítására és egyéb technikai korrekciókra vonatkoznak.

A nettó pénzügyi hatással járó változások az alábbiak:

- Az Európai Parlament, a Tanács és a Bizottság közötti, a költségvetési fegyelemről és a hatékony és eredményes pénzgazdálkodásról szóló intézményközi megállapodás 2006. május 17-i elfogadását követően figyelembe kell venni a globalizációhoz való alkalmazkodás elősegítését célzó európai alap (EGF) létrehozásának költségvetési aspektusait. Ezért 500 millió eurónyi kötelezettségvállalási előirányzatot állítottak be a tartalékok közé.

- Az Írországért Nemzetközi Alaphoz (IFI) nyújtott közösségi pénzügyi hozzájárulásról szóló új tanácsi rendeletre vonatkozó javaslat elfogadásának függvényében a Bizottság 15 millió eurónyi kötelezettségvállalási előirányzat tartalékba történő beállítását javasolja.

- A Közösség pénzügyi érdekeinek védelme területén végzett tevékenységek előmozdítására irányuló közösségi cselekvési program (Hercule II program) létrehozásáról szóló 804/2004/EK határozat módosításáról és meghosszabbításáról szóló javaslat 2006. június 28-i bizottsági elfogadását követően a Bizottság az e programra tartalékba beállított kötelezettségvállalási (+6 millió EUR) és kifizetési előirányzatok (+4,4 millió EUR) megemelését javasolja.

- Az elfogadott jogalapokban az 1b. fejezet alkotóelemeiben bekövetkezett változásoknak megfelelően módosítani kell a 2007. évi előzetes költségvetési tervezet összeállításakor ismert kereteket. Az 1b. fejezet hozzájárulása az európai szomszédsági és partnerségi eszközhöz már beállításra került a költségvetésbe. A kötelezettségvállalási előirányzatok nettó pénzügyi hatása nulla, a kifizetési előirányzatok viszont 8,4 millió euróval növekszenek. Hasonló jellegű változások tükrözik az Európai Halászati Alap „konvergenciakeretének” és „nem konvergenicakeretének” módosulását, ám ez esetben mind a kötelezettségvállalási, mind a kifizetési előirányzatok pénzügyi hatása nulla.

Összefoglalva, e módosítások elsősorban a tartalékba beállítandó kötelezettségvállalási előirányzatokat érintik (500 millió EUR az EGF részére, 15 millió EUR az IFI részére, valamint 6 millió EUR a Hercule II program részére, ezek mindegyike az 1a. fejezet alá tartozik). A kifizetési előirányzatok esetében 4,4 millió EUR a Hercule II program kifizetési előirányzataihoz kapcsolódik, és az 1a. fejezet tartalékába állítandó be. Az 1b. fejezet esetében 8,4 millió EUR pótlólagos kifizetési előirányzatra van szükség.

A kiigazítások második csoportja technikai jellegű és elsősorban a költségvetési megjegyzések aktualizálását foglalja magában:

- A költségvetési megjegyzéseknek a Bizottság által 2006. május 24-én elfogadott módosított jogalkotási csomag figyelembevételét célzó módosítása. A javasolt módosított jogalkotási aktusok összhangban vannak az új többéves pénzügyi keretben megállapodott éves kiadási korlátokkal.

- A strukturális alapok és az Európai Halászati Alap aktualizálása figyelembe veszi a jogi aktusok elfogadását.

- Annak érdekében, hogy a teljes bizottsági személyzet számára egységes előmeneteli rendszert biztosítsanak, a Bizottság javaslatot tett a Közös Kutatóközpont létszámtervének módosítására.

- A számviteli rendszer korszerűsítését követően két új, „p.m.” bejegyzésű költségvetési jogcím létrehozására vonatkozó javaslat előterjesztésére is szükség van: – 27 01 12 02. „A pénztárkezeléssel kapcsolatban felmerült kiadások fedezése” és 21 01 04 10. „EFA-hozzájárulás a közös igazgatási támogatási kiadásokhoz”, mindkettőt javasolták már az 5/2006 előzetes költségvetés-módosítási tervezetben.

- Az Európai Beruházási Alap tőkeemeléséről szóló közelgő jogalkotási javaslat figyelembevétele érdekében aktualizálni kell a 01 04 09 01. „EFA – A jegyzett tőke befizetett részvényeinek rendelkezésre bocsátása” kiadási jogcím, valamint a 850. „Az EFA által fizetett osztalékok” bevételi jogcímcsoport költségvetési megjegyzéseit.

- Technikai korrekcióra van szükség a 04 04 09. „Támogatás az Európai Szociális Nem Kormányközi Szervezetek Platformjának működési költségeihez” költségvetési jogcímcsoport finanszírozásához, amely az új többéves pénzügyi keret 3b. fejezete alá tartozik, szemben az előzetes költségvetési tervezettel, amelyben az 1a. fejezetben szerepelt. Ez mind a kötelezettségvállalások, mind a kifizetések esetében 620 000 EUR átcsoportosítását vonja maga után az 1a. fejezetből a 3b. fejezetbe.

- Számos közösségi program (közösségi statisztikai program, egész életen át tartó tanulás, tevékeny ifjúság, Media, Európai Környezetvédelmi Ügynökség) költségvetési megjegyzéseit aktualizálni kell annak érdekében, hogy azok tükrözzék a Svájci Államszövetség részvételéről szóló megállapodást.

Végül a Bizottság e módosító indítvánnyal felhívja az Európai Parlament és a Tanács figyelmét arra, milyen következményekkel járhat a külső fellépések terén egyes új jogalapok késedelmes elfogadása, valamint a javasolt jogorvoslati intézkedésekre, amelyekre az új jogalapok hatályba lépése előtt szükség lehet. A költségvetési fegyelemről és hatékony és eredményes pénzgazdálkodásról szóló intézményközi megállapodásról (IKM) folytatott tárgyalások keretében politikai megállapodás született az új programok és a hozzájuk kapcsolódó pénzügyi keretösszegek szükségességéről. Ennek ellenére egyes programok jogalapja valószínűleg nem kerül elfogadásra 2006 végéig. Ez jogi vákuumot okozna, különösen a 2006 végén lejáró folyamatban lévő programok esetében, amelyeket új eszközökbe konszolidálnak. Ezért a Bizottságnak szándékában áll biztosítani a folyamatban lévő intézkedések megfelelő lezárásához szükséges eszközöket, valamint a vonatkozó jogalapok elfogadását követően az új programok működése beindításának előkészületi munkáit. A decentralizált irányítás keretében a Bizottság részben a végrehajtás alatt álló programokhoz rendelt technikai segítségnyújtásra és igazgatási támogatásra támaszkodik (az úgynevezett korábbi BA-sorok). A (már engedélyezett) folyamatban lévő programok igazgatási folytonosságának biztosítása érdekében, és tekintettel az IKM keretében az új programok és az azokhoz kapcsolódó pénzügyi keretek terén elért politikai megállapodásra, a Bizottság a megfelelő végrehajtáshoz szükséges technikai segítségnyújtás és igazgatási támogatás költségeit továbbra is az érintett programokra kívánja terhelni, az új jogalapok végleges elfogadását megelőző átmeneti időszakban is.

2. A GLOBALIZÁCIÓHOZ VALÓ ALKALMAZKODÁS ELőSEGÍTÉSÉT CÉLZÓ EURÓPAI ALAP (EGF)

A globalizációhoz való alkalmazkodás elősegítését célzó európai alapról az IKM 28. pontja rendelkezik:

„A globalizációhoz való alkalmazkodás elősegítését célzó európai alap célja, hogy kiegészítő támogatást nyújtson a világkereskedelemben bekövetkezett változásokból eredő fő strukturális változások következményei által sújtott munkavállalóknak a munkaerőpiacba történő ismételt beilleszkedéshez.

Az alap nem lépheti túl a (folyó árakon számított) 500 millió eurós maximális éves összeget, és az előző év teljes kiadási korlátja alatti bármely fennmaradó mozgástérből, és/vagy az előző két év során törölt kötelezettségvállalási előirányzatokból finanszírozható, kivéve az 1b. fejezethez kapcsolódókat.

Amint a Bizottság a második bekezdéssel összhangban meghatározza a megfelelő mozgástereket és/vagy törölt kötelezettségvállalásokat, az előirányzatokat a rendes költségvetési eljárás keretében tartalékként állítják be az Európai Unió általános költségvetésébe.

(…)

A megfelelő kötelezettségvállalási előirányzatokat az I. mellékletben rögzítetteknek megfelelően a felső korlát túllépése esetén a megfelelő megnevezés alatt szerepeltetik a költségvetésben.”

Ennek megfelelően a Bizottság az előzetes költségvetési tervezetben 40 02 43. „Az európai globalizációs alapra képzett tartalék” néven új jogcímcsoport létrehozását, valamint az engedélyezhető maximális összegű, 500 millió eurónyi kötelezettségvállalási előirányzat átcsoportosítását javasolja. Valójában a rendelkezésre álló mozgástér – mint azt az alábbi adatok jól mutatják – meghaladja az 500 millió eurót:

- A 2006-os költségvetési évben az összes kiadás felső korlátja 2 504 090 676 eurót tesz ki, vagyis ennyi az összes kötelezettségvállalási előirányzat (121 190 909 324 EUR) és a 2006. évi pénzügyi terv felső korlátja (123 695 000 000 EUR) közötti különbözet.

- A megszüntetett kötelezettségvállalási előirányzatok Európai Közösségek 2005-ös költségvetési évre vonatkozó előzetes éves beszámolóiban meghatározott teljes összege (az 1b. fejezethez kapcsolódóakat kivéve) 612 430 585,24 eurót tesz ki[2].

A kifizetési előirányzatok iránti igényt azzal egyidőben határozzák meg, hogy a Bizottság a költségvetési hatóság elé terjeszti az EGF mozgósításáról szóló határozatra, valamint az érintett költségvetési sorba (04 05 01) történő átcsoportosításra vonatkozó javaslatát. Ezért eben a szakaszban a tartalék költségvetési soron a „pro memoria” („p.m.”) bejegyzés szerepel a kifizetési előirányzatokra. Költségvetésmódosításra csak akkor lesz szükség, ha a kifizetési előirányzatok nem bocsáthatók a 04. címből, vagy más címekből az EGF rendelkezésére.

3. ÍRORSZÁGÉRT NEMZETKÖZI ALAP, 2007-2010

Az Írországért Nemzetközi Alapot (IFI) 1986-ban hozták létre annak érdekében, hogy hozzájáruljanak az 1985. november 15-i angol-ír megállapodás 10. cikke a) bekezdésének végrehajtásához, amely kimondja, hogy „ a két kormány együttműködik Írország mindkét része azon területeinek gazdasági és szociális fejlesztésének elősegítésében, amelyek a legtöbbet szenvedtek az elmúlt évek instabilitásának következményeitől, és mérlegelik nemzetközi támogatás biztosításának lehetőségét e munkához ”. Az IF célkitűzése, hogy „támogassa a gazdasági és társadalmi haladást, valamint ösztönözze az írországi nacionalisták és az unionisták közötti kapcsolatfelvételt, párbeszédet és kiegyezést”.

A békét és kiegyezést támogató gazdasági és társadalmi fejlődés hosszú távú folyamat. E cél elérésére irányuló eszközként az IFI kiegészíti a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelettel összhangban létrehozott, az Észak-Írországban és Írország határ menti megyéiben a békét és megbékélést szolgáló közösségi programok (PEACE I: 1995-1999, PEACE II: 2000-2006, valamint PEACE III: 2007-2013)[3] keretében végrehajtott intézkedéseket.

A Közösség 1989 óta nyújt pénzügyi hozzájárulást az Alaphoz. Az Írországért Nemzetközi Alap részére nyújtott közösségi pénzügyi hozzájárulásról szóló, 2005. január 24-i 177/2005/EK tanácsi rendelettel összhangban a 2005-2006 közötti időszakban minden évre 15 millió eurót kötöttek le a közösségi költségvetésből. E rendelet 2006. december 31-én hatályát veszti.

A Nemzetközi Alap – tisztában lévén azzal, hogy a nemzetközi támogatás jelenlegi szintje nem tartható fenn határozatlan ideig – 2005-ben felülvizsgálta szerkezeteit és prioritásait annak érdekében, hogy az új valós helyzet fényében újradefiniálja küldetését, és olyan stratégiai keretet fogadott el, amely 2010-ben véget vet az Alap létezésének. E stratégia címe „Sharing this Space” („Egy levegőt szívunk”), és az Alap tevékenységeinek utolsó, 2006-2010 közötti szakaszát vezeti be. E záró időszakban az Alap a legnagyobb szükségleteket célozza meg, és annak biztosítására törekszik, hogy munkájának hatása hosszabb távon is fenntartható marad.

Az Európai Tanács 2005. december 15-16-i brüsszeli ülésén felkérte a Bizottságot, hogy tegye meg az Alap közösségi támogatásának folytatásához szükséges lépéseket, mivel az működésének 2010-ig tartó utolsó, döntő szakaszába lép[4]. A fenti értékelések fényében a 2007, 2008, 2009 és 2010 évek mindegyikére 15-15 millió eurós hozzájárulást javasoltak, ami így összesen 60 millió eurós hozzájárulást jelent.

Az új tanácsi rendeletnek tükröznie kell az Alapról szóló bizottsági jelentésben szereplő észrevételeket is, különösen a célkitűzések közötti szinergiahatás erősítésére, valamint a strukturális alapok beavatkozásaival való összehangolásra vonatkozóakat. Az Alapnak elsőbbséget kell biztosítania a határokon átnyúló közösségi projekteknek oly módon, hogy azok kiegészítsék a PEACE program által a 2006-től 2010-ig terjedő időszakban finanszírozott tevékenységeket.

4. A KÖZÖSSÉG PÉNZÜGYI ÉRDEKEINEK VÉDELME (HERCULE)

A 2004. április 21-i 804/2004/EK európai parlamenti és tanácsi határozat létrehozta a Közösség pénzügyi érdekeinek védelme területén végzett tevékenységek előmozdítására irányuló közösségi cselekvési programot (Hercule). A Bizottság 2006. június 28-án elfogadta a 804/2004/EK határozat módosításáról és meghosszabbításáról szóló határozat javaslatát, és továbbította a költségvetési hatóságnak, valamint a Számvevőszéknek [SEC(2006 26]. Most aktualizálni kell a 2007. évi előzetes költségvetési tervezetet, hogy tükrözze a program kiterjesztett jellegét, amely magában foglalja a cigarettacsempészet és -hamisítás elleni harcot, és kiterjed egyes harmadik országokra is.

A 2007-es előzetes költségvetési tervezet 7,7 millió eurónyi kötelezettségvállalási előirányzatot állít be tartalékba az érintett 24 02 01 költségvetési jogcímre. A kifizetési előirányzatok e jogcím esetében 4,62 millió eurót tettek ki, további 1,98 millió EUR szerepel tartalékban, a módosított határozat elfogadásának függvényében. Figyelembe véve a program kiterjesztett hatáskörét, a Bizottság további 6 millió EUR kötelezettségvállalási előirányzat és 4,4 millió EUR kifizetési előirányzat tartalékba helyezését javasolja a jogalap elfogadásáig.

5. A TÖBBÉVES PÉNZÜGYI KERETBőL EREDő VÁLTOZÁSOK

A módosított jogalkotási csomag következtében, amelyet a Bizottság (az új intézményközi megállapodásban rögzített) új pénzügyi keretben megállapodott éves kiadási korlátokkal összhangban május 24-én fogadott el, számos költségvetési sor költségvetési megjegyzéseit, sőt egyes megnevezések teljes költségvetési tagolását módosítani kell. Ennek valamennyi részletét tartalmazza e módosító indítvány költségvetési melléklete.

A mezőgazdasági kiadásokra tekintettel azonban meg kell jegyezni, hogy a Bizottság a kiadások nem kötelező kiadások közül a kötelező kiadások közé történő átsorolását javasolja a következő költségvetési sorok esetében: 05 04 03 02. Növényi és állati genetikai erőforrások — Korábbi intézkedések lezárása; 05 07 01 05. A mezőgazdaságra vonatkozó szabályok alkalmazásának ellenőrzése; 05 08 01. Mezőgazdasági számviteli információs hálózat (FADN); 05 08 02. Felmérések a mezőgazdasági üzemek szerkezetéről; 05 08 03. A mezőgazdasági felmérések rendszereinek átalakítása; 05 08 07. Korábbi intézkedések befejezése a tájékoztatás területén, valamint 05 08 08. A 2000/36/EK tanácsi irányelv hatásáról szóló külső tanulmány. Az újonnan létrehozott intézményközi megállapodás rögzíti, hogy az Európai Mezőgazdasági Garanciaalap (EMGA) által finanszírozott mezőgazdasági kiadások kötelező kiadásnak tekintendők. Az EMGA által támogatható kiadásokat a közös agrárpolitika finanszírozásáról szóló, 2007. január 1-től alkalmazandó tanácsi rendelet[5] 3. és 5. cikke sorolja fel. A korábban hatályos rendelettel összehasonlítva az EMGA további intervenciókat finanszírozhat. Ezért az ezen intervenciókhoz kapcsolódó költségvetési sorok, amelyeket korábban a pénzügyi terv 3. fejezete finanszírozott, kötelező kiadásoknak tekintendők.

6. STRUKTURÁLIS ALAPOK, A KOHÉZIÓS ALAP ÉS AZ EURÓPAI HALÁSZATI ALAP

A strukturális alapok és a Kohéziós Alap esetében az elfogadott jogalap módosítja az 1b. fejezet teljes keretének egyes alkotóelemek közötti megosztását, és ennek megfelelően módosítani kell az előzetes költségvetési tervezetet is. Meghatározásra került az 1b. fejezet európai szomszédsági és partnerségi eszközhöz (ENPI, határokon átnyúló együttműködés) való hozzájárulása, és megtörtént az ennek megfelelő átcsoportosítás az Európai Regionális Fejlesztési Alap (ERFA) területi együttműködés sorából az ENPI-sorba. Az 1b. fejezet kötelezettségvállalási előirányzatainak teljes kerete nem változik. Számos technikai korrekcióra is sor kerül.

Az Európai Halászati Alap esetében a legújabb megállapodás értelmében, mely szerint különbséget kell tenni a konvergenciarégiók és a nem-konvergencia régiók között, forrásokat csoportosítanak át a konvergencia célkitűzés és a konvergencián kívüli területek költségvetési sorok között.

A következő táblázat a változásokat foglalja össze. Részletes magyarázatuk az alábbiakban található.

2007-es előzetes költségvetés-tervezet (PDB) | 2007. évi 2. sz. módosító indítvány | Különbözet |

Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok |

Európai Halászati Alap (EHA) – Konvergencia célkitűzés | 11 06 12 | 425.522.172 | 227.778.312 | 425.295.599 | 227.668.652 | -226.573 | -109.660 |

Európai Halászati Alap (EHA) – Konvergencia célkitűzésen kívül | 11 06 13 | 141.368.451 | 73.568.120 | 141.595.024 | 73.677.780 | 226.573 | 109.660 |

2. FEJEZET nettó változás | 0 | 0 |

Kohéziós Alap | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 |

Kohéziós Alap nettó változás | 4.544.303 | 1.112.169 |

ERFA – Konvergencia | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 |

ERFA – Regionális versenyképesség | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 |

ERFA európai területi együttműködés | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 |

ERFA operatív technikai segítségnyújtás | 13 03 20 | 55.056.904 | 22.022.762 | 54.869.515 | 21.947.806 | -187.389 | -74.956 |

Határokon átnyúló együttműködés – Hozzájárulás az 1b. fejezetből | 19 08 02 02 | p.m. | p.m. | 47.579.371 | 20.000.000 | 47.579.371 | 20.000.000 |

ESZA – Konvergencia | 04 02 17 | 7.416.571.011 | 1.092.393.287 | 7.403.245.207 | 1.089.889.685 | -13.325.804 | -2.503.602 |

ESZA – Regionális versenyképesség | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 |

ESZA operatív technikai segítségnyújtás 2007-2013 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 |

Strukturális alapok nettó változás | -4.544.303 | 7.325.701 |

1b. FEJEZET nettó változás | 0 | 8.437.870 |

A strukturális alapok és a Kohéziós Alap kötelezettségvállalási előirányzatait kiigazították annak érdekében, hogy tükrözzék az elfogadott jogalapban szereplő végleges adatokat. Összességében a Kohéziós Alap 4,544 millió eurót nyer, míg a strukturális alapok 4,544 millió eurót veszítenek. A strukturális alapokon belül a „Konvergencia” előirányzatai csökkennek, míg a „Regionális versenyképesség” előirányzatai növekszenek. A területi együttműködés célkitűzés kötelezettségvállalási előirányzatai csökkennek. E célkitűzés esetében is az 1b. fejezet az európai szomszédsági és partnerségi eszközhöz (határokon átnyúló együttműködés) való hozzájárulása, azaz 47,579 millió EUR került átcsoportosításra az ERFA európai területi együttműködés sorról az ENPI határokon átnyúló együttműködés sorára. A technikai segítségnyújtás kismértékben alacsonyabb az előzetes költségvetési tervezetben szereplőnél. Ami az előirányzatok ERFA és az ESZA közötti megoszlását illeti, megtartották az előzetes költségvetési tervezetben alkalmazott százalékos arányt.

A kifizetési előirányzatok teljes összege annak ellenére növekszik, hogy a kötelezettségvállalási előirányzatokban nem történt nettó változás. Ez szükségszerű, mivel a teljes programozási keretösszeg százalékaként kiszámított előlegkifizetések kismértékben magasabbak a Kohéziós Alap esetében, és a nemrégiben elfogadott jogalap a strukturális alapok rovására megemelte a Kohéziós Alaphoz rendelt összegeket. Emellett az ENPI soron a határokon átnyúló együttműködéshez beállított kifizetési előirányzatok magasabbak, mint az ERFA területi együttműködés sorának ezzel párhuzamos csökkenése, ami azt tükrözi, hogy az ENPI esetében magasabbra becsülik a szükségleteket. Minden más esetben azonban valamennyi célkitűzés előirányzatainak teljes összege a kötelezettségvállalások változásával összhangban változott, hogy tükrözze az előlegekben várhatóan bekövetkező változást. Az előzetes költségvetési tervezeten technikai korrekciót is végrehajtottak: a regionális versenyképesség célkitűzés esetében az ESZA kifizetési előirányzatait csökkentették, miközben az ERFA kifizetéseit növelték, kiigazítva ezzel az ESZA és az ERFA közötti egyenleget. A kiigazítás eredményeként az ESZA és az ERFA esetében azonos arányban állnak egymással a kifizetések és a kötelezettségvállalások.

7. KÖZÖS KUTATÓKÖZPONT (KKK)

A Közös Kutatóközpont személyzete számára egységes előmeneteli rendszer biztosítása érdekében a Bizottság által a KKK 2006. évi létszámtervének módosítására (a költségvetési rendelet 47. cikke) tett javaslat meghosszabbítása szükségessé teszi a KKK 2007. évi létszámtervének módosítását.

A javasolt módosításokkal bevezetik a KKK létszámtervének besorolási osztályainál e célból szükséges változtatásokat, ezzel egyidőben anélkül veszik figyelembe a 2006-ban várható előléptetéseket, hogy a tervezett álláshelyek teljes száma és azok egyes funkciócsoportok közötti eloszlása változna.

A kiigazítás ezenfelül magában foglalja az AD5 álláshelyek AD6 álláshellyé alakítását, amelyre azért van szükség, hogy az e besorolási szintre végrehajtott kutatási versenyvizsga sikeres résztvevői munkába állíthatók legyenek. Ezt az intézkedést a magasan képzett és specializált személyzet iránti igény indokolja.

A javasolt változtatások nem teszik szükségessé a KKK javasolt előirányzatainak módosítását, mivel az előmenetelre a GVT (Glissement Vieillesse Technicité – átsorolás, szolgálatban eltöltött idő, műszaki szakértelem) előléptetési kritériumok vonatkoznak.

A KKK létszámtervének módosítása – a 2007. évi előzetes költségvetési tervezet módosító indítványa |

Kutatás és technológiafejlesztés – Közös Kutatóközpont |

Besorolási fokozatok és osztályok | Álláshelyek – 2007-es előzetes költségvetési tervezet | Módosítás – a 2007-es előzetes költségvetési tervezet módosító indítványa | Álláshelyek 2007-ben, a módosító indítvány után |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD összesen | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST összesen | 1 089 | 0 | 1 089 |

Mindösszesen | 1 957 | 0 | 1 957 |

8. KÖLTSÉGVETÉSI KIIGAZÍTÁSOK A SZÁMVITELI RENDSZER KORSZERűSÍTÉSÉT KÖVETőEN

8.1. A pénztárkezeléssel kapcsolatban felmerült kiadások fedezése

Számviteli rendszerének korszerűsítését követően, valamint figyelembe véve, hogy számos, több éve nyitott egyenlegű, a költségvetésen kívüli számlát le kellett zárni, a Bizottság már az 5/2006 előzetes költségvetés-módosítási tervezetben javasolta egy új jogcím – 27 01 12 02. A pénztárkezeléssel kapcsolatban felmerült kiadások fedezése – létrehozását, a következő megjegyzésekkel:

„Ez az előirányzat költségvetési kiigazítások fedezésére szolgál:

- az előlegszámlák esetében, amennyiben az engedélyezésre jogosult tisztviselő minden megfelelő intézkedést megtett a helyzet rendezése érdekében, és amennyiben a kiigazítási kiadás nem könyvelhető másik, speciális költségvetési sorra;

- azokban az esetekben, amikor a követelést részben vagy egészen törlik, miután az bevételként könyvelésre került a számlákon (különösen a kötelezettséggel szemben történő elszámolás esetén);

- azokban az esetekben, amikor a HÉA nem került beszedésre, és ahol az összeg már nem könyvelhető az eredeti kiadást tartalmazó sorra;

- bármely, a fenti esetekhez kapcsolódó kamat esetében, ha az nem könyvelhető más speciális költségvetési sorra.”

A Bizottság javasolja továbbá a 27 01 12 01. Pénzügyi díjak költségvetési jogcím megjegyzései második bekezdésének áthelyezését erre az új költségvetési jogcímre, amelynek szövege a következő: „E jogcímnek szükség esetén az is a célja, hogy előirányzatokat vegyenek fel az olyan bankok felszámolásából vagy megszűnéséből adódó veszteségek fedezetére, amelyeknél a Bizottság előleg-elszámolásra számlákkal rendelkezik.”

E változásokat is be kell vezetni a 2007. évi előzetes költségvetési tervezetbe, „pro memoria” („p.m.”) bejegyzéssel.

8.2. A „21 01 04 10. EFA-hozzájárulás a közös igazgatási támogatási kiadásokhoz” új költségvetési jogcím létrehozása

A Bizottság, akárcsak az 5/2006 előzetes költségvetés-módosítási tervezetben, a 21 01 04 10. új költségvetési jogcím létrehozását is javasolja.

A 9. EFÁ-ról szóló belső megállapodás értelmében az Európai Fejlesztési Alap keretének egy részét a közösségi költségvetés azon költségeinek fedezésére használják, amelyek az EFA végrehajtásának támogatása kapcsán az EU-küldöttségeken keletkeznek (pl. külső személyzet, bérleti díj, áram, közművek, stb.). Mivel az EFA költségvetése eltér a közösségi költségvetéstől, a Bizottság mindegyik költségvetési év elején a megelőző év kiadásaira tett becslés alapján beszedési megbízást készít az EFÁ-val szemben. A kiadások – amelyeket a különböző igazgatással kapcsolatos költségvetési jogcímek között és az EFÁ-n belül méltányosan kell megosztani – évközi felosztása egy külön erre a célra fenntartott, költségvetésen kívüli egyedi számlán történik. Ez azt jelenti, hogy a Bizottság költségvetéssel kapcsolatos beszámolója jelenleg nem terjed ki az EFA által finanszírozott kiadások összegére.

A folyamatok időben történő és hatékony feldolgozásának érdekében, valamint a költségvetés végrehajtásáról szóló beszámoló teljessé tételére a Bizottság olyan új költségvetési tétel létrehozását javasolja, amelyen az EFÁ-tól kapott pénzeszközök beérkezése után automatikusan kötelezettségvállalási és kifizetési előirányzatok kerülnek kimutatásra. Erre a lépésre a küldöttségeken bevezetésre kerülő eredményszemléletű számviteli rendszer miatt technikai szempontból van szükség, továbbá jelentős mértékben javítani fogja a műveletek elszámoltathatóságát és átláthatóságát. A változtatás nincs hatással az összegek ki- és beáramlására, illetve a finanszírozás általános szintjére.

Ez a költségvetési tétel lehetővé teszi majd, hogy az EFA bevételeire és kiadásaira is a közös beszámolási eszközöket alkalmazzák. Az EFA pénzügyi hozzájárulásának kezelése célhoz kötött bevételként történik, a kifizetési és kötelezettségvállalási előirányzatoknál „p.m.” bejegyzés javasolt.

9. EURÓPAI BERUHÁZÁSI ALAP

Az Európai Beruházási Alap 2007 közepére kimeríti saját forrásait, ezért az EBA igazgatótanácsa a jegyzett tőke névleges értékének maximum 50 %-kal történő megemelését javasolja. Az 94/375/EK tanácsi határozat 3. cikke rögzíti, hogy a lehetséges tőkeemelésről a Tanács egyhangúlag határoz, a Bizottság javaslatára és az Európai Parlamenttel való konzultációt követően.

A Bizottság várhatóan év végéig fogadja el az EBA tőkeemeléséről szóló jogalkotási javaslatot. A tőkeemelés költségét – amint azt a Bizottság a 2007-es előzetes költségvetési tervezetben javasolta – a 2007-2010 közötti időszakban a 01 04 09 01. költségvetési jogcím fedezi. A részvények teljes, Alapnak fizetendő vételára magában foglalja a befizetett tőke névleges értékét, valamint a részvények ázsióját, ami az Alap pénzügyi teljesítményét tükrözi. Az árral kapcsolatos bizonytalanságok kompenzálására a Bizottság javaslata értelmében a négyéves időszakban az Alap által a Közösségnek fizetett osztalékot használják a tőkeemelés költségei egy részének fedezésére.

A költségvetési rendelet végrehajtási szabályainak 10. cikke úgy rendelkezik, hogy a célhoz kötött bevételek beállításához megfelelő költségvetési struktúrára és megjegyzésekre van szükség. Ezért a módosító indítvány a 01 04 09 01. „EFA – A jegyzett tőke befizetett részvényeinek rendelkezésre bocsátása” kiadási jogcím, valamint a 850. „Az EFA által fizetett osztalékok” bevételi jogcímcsoport költségvetési megjegyzéseinek aktualizálását javasolja.

10. EURÓPAI SZOCIÁLIS NEM KORMÁNYKÖZI SZERVEZETEK PLATFORMJA

A 2007-2013 közötti időszakban a tevékeny uniós polgárság támogatására irányuló „Polgárok Európáért” program létrehozására vonatkozó bizottsági javaslat más intézkedések mellett magában foglalja az európai szintű civil társadalmi szervezetek strukturális támogatását (2. intézkedés: Tevékeny civil társadalom Európában).

Az előző pénzügyi terv keretében az Európai Szociális Nem Kormányközi Szervezetek Platformját, akárcsak a többi civil társadalmi szervezetet a 3. fejezetből finanszíroztak. Az új többéves pénzügyi kereten belül a „Polgárok Európáért” program jogalapja a 3b. fejezetben található. Mivel a Foglalkoztatási, Szociális és Esélyegyenlőségi Főigazgatóság (DG EMPL) valamennyi tevékenységét az 1a. fejezet finanszírozza, a 2007-es előzetes költségvetési tervezetben az Európai Szociális Nem Kormányközi Szervezetek Platformja működési költségeinek megfelelő 04 04 09. költségvetési jogcímcsoport az 1a. fejezetbe került beillesztésre. Ezért technikai korrekcióra van szükség ahhoz, hogy ezt a költségvetési jogcímcsoportot a jogalappal összhangban a 3b. fejezetbe beillesszék. Ez mind a kötelezettségvállalások, mind a kifizetések esetében 620 000 EUR átcsoportosítását vonja maga után az 1a. fejezetből a 3b. fejezetbe.

11. A SVÁJCI ÁLLAMSZÖVETSÉG RÉSZVÉTELE A KÖZÖSSÉGI PROGRAMOKBAN

Az Európai Közösség és a Svájci Államszövetség közötti, Svájc számos közösségi programban történő részvételéről szóló megállapodás végrehajtásának figyelembevétele érdekében e programok kapcsolódó költségvetési megjegyzéseit aktualizálni kell. Ennek valamennyi részletét a költségvetési melléklet tartalmazza; a közösségi statisztikai programot, az egész életen át tartó tanulást, a tevékeny ifjúságot, a Media-programot és az Európai Környezetvédelmi Ügynökséget érintik.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2007. évi pénzügyi keret | 2007. évi előzetes költségvetési tervezet (ideértve a 2007. évi 1. sz. módosító indítványt[6]) | 2007. évi 2. sz. módosító indítvány | 2006. évi előzetes költségvetési tervezet + 2007. évi 1. és 2. sz. módosító indítvány |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Kohézió a növekedésért és foglalkoztatásért |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Összesen | 54 405 000 000 | |54 282 662 015 | 44 733 790 319 | |12 217 870 | 54 803 042 015 | 44 746 008 189 | | Fennmaradó mozgástér | | |122 337 985 | | | |101 957 985[7] | | | 2. A TERMÉSZETI ERőFORRÁSOK MEGőRZÉSE ÉS KEZELÉSE | | | | | | | | | | Ebből: piachoz kötődő kiadások és közvetlen kifizetések |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Összesen | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Fennmaradó mozgástér | | |1 133 423 964 | | | |1 133 423 964 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |637 000 000 | | 571 339 000 |426 989 000 | | |571 339 000 |426 989 000 | |3b. Uniós polgárság | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Összesen | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Fennmaradó mozgástér | | |98 606 000 | | | |97 986 000 | | | 4. AZ EU MINT GLOBÁLIS PARTNER[8] |6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Fennmaradó mozgástér | | | 110 000 000 | | | | 110 000 000 | | | 5. IGAZGATÁS[9]

|7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Fennmaradó mozgástér | | | 112 716 351 | | | | 112 716 351 | | | 6. ELLENTÉTELEZÉS | 445 000 000 | |444 646 152 | 444 646 152 | | |444 646 152 | 444 646 152 | | Fennmaradó mozgástér | | | 353 848 | | | | 353 848 | | | ÖSSZESEN | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Fennmaradó mozgástér | | |1 577 438 148 | 7 447 906 914 | | |1 556 438 148 | 7 435 069 044 | |

[1] HL L 248., 2002.9.16., 1. o.

[2] Az összeg a megszüntetett kötelezettségvállalási előirányzatok teljes összege és a strukturális tevékenységek (a 2000 és 2006 közötti időszakra vonatkozó pénzügyi terv 2. fejezete, illetve a 2007 és 2013 közötti időszakra vonatkozó új többéves pénzügyi keret jövőbeni 1b. fejezete) kötelezettségvállalási előirányzatai közötti különbözetből származik.

[3] A továbbiakban: a PEACE-program.

[4] Az elnökség következtetései – 2005. december 15-16-i brüsszeli Európai Tanács; az Európai Unió Tanácsa, 15914/1/05 (3. követk.), 2005.12.16.

[5] A Tanács 2005. június 21-i 1290/2005/EK rendelete

[6] A 2007. évi 1. sz. módosító indítvány nem volt hatással a kiadásokra, csak a bevételekre.

[7] Az 1a. fejezet alatt fennmaradó mozgástér számítása nem tartalmazza az EGF-et.

[8] A 4. fejezet 2007-es fennmaradó mozgástere nem veszi figyelembe a sürgősségi segélyre képzett tartalékot (234,5 millió EUR).

[9] Az 5. fejezet felső korlátja alatt fennmaradó mozgástér kiszámítása során figyelembe vették a 2007-2013 közötti időszakra vonatkozó pénzügyi keret (1) lábjegyzetét a személyzet által a nyugdíjrendszerbe fizetett 76 millió eurós hozzájárulás erejéig.